Държавен вестник, бр. 8, 2023 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  8
Адрес на редакцията: 1169 София, пл. Княз Александър I № 1, тел. 02 939-35-17
e-mail: DVest@parliament.bg, rumen@parliament.bg.
Електронна страница на „Държавен вестник“: http://dv.parliament.bg 
IBAN номерът на банковата сметка на „Държавен вестник“ е:
BG10BNBG96613100170401, BIC на БНБ – BNBGBGSD
Печат: „Алианс Принт“ – ЕООД, София 1592, ул. Илия Бешков № 3
ДЪРЖАВЕН ВЕСТНИК
ISSN 0205 – 0900
конку­ренцията и да гарантират доставките 
на електроенергия на най-конкурентни цени. 
Уредбата следва да бъде в съответствие с 
изискванията на правото на Европейския 
съюз в областта на енергетиката и да осигури 
нови възможности за стопанска инициатива. 
С § 24 от Закона за изменение и допълнение 
на Закона за енергетиката, приет от 48-ото 
Народно събрание на 12 януари 2023 г. (ЗИД 
на ЗЕ), не се гарантира това съответствие, 
а се стига до отклонение от общоевропей­
ската уредба, като се препятстват нейните 
социално-икономически ползи в България. 
С разпоредбата се предвижда до края на 
2023 г. финансовият сетълмент, изготвян от 
електроенергийния системен оператор, да се 
извършва на времеви интервал от един час.
Регламент (ЕС) 2017/2195 на Комисията от 
23 ноември 2017 г. за установяване на насоки за 
електроенергийното балансиране установява 
насоките за електроенергийно балансиране 
и предвижда общ за целия Европейски съюз 
набор от технически, експлоатационни и 
пазарни правила, които уреждат работата на 
балансиращите пазари и тяхното интегриране. 
В чл. 53, пар. 1 от Регламент (ЕС) 2017/2195 е 
посочено, че в срок три години от влизането в 
сила на Регламента всички оператори на пре­
носни системи „започват да прилагат периода 
за уреждане на дисбалансите от 15 минути 
във всички зони за съставяне на графиците, 
като гарантират, че всички граници на еди­
ничния пазарен период съвпадат с границите 
на периода за уреждане на дисбалансите“. 
Комисията за енергийно и водно регулиране 
чрез дерогация е предоставила изключение от 
това задължение, но не по-късно от 31 декем­
ври 2022 г. От 1 октомври 2022 г. в България 
операторът на електропреносната мрежа и 
операторът на борсов пазар са въвели 15-ми­
нутния период за уреждане на небалансите и 
15-минутни продукти за търгуване на пазара 
в рамките на деня.
Задължение за въвеждане на период за 
уреждане на дисбаланса от 15 минути е в 
сила и съгласно Регламент (ЕС) 2019/943 
на Европейския парламент и на Съвета от 
5 юни 2019 г. относно вътрешния пазар на 
електроенергия. Според чл. 8, пар. 4 от този 
регламент „към 1 януари 2021 г. периодът 
за уреждане на дисбаланса е 15 минути във 
всички зони за съставяне на графици, освен 
ако регулаторните органи са предоставили 
дерогация или освобождаване“.
Задължителното балансиране за 15 минути 
е въведено след детайлен анализ на систе­
мите в 36 държави, голяма част от които от 
Европейския съюз. Прилагането на 15-ми­
нутните периоди за балансиране допринася 
за по-доброто използване на съществуващите 
междусистемни електропроводи, по-големи 
обеми на износа на електроенергия от Бъл­
гария към съседните страни, по-добро ниво 
на честотното регулиране, по-активно участие 
на търговците в балансирането на системата, 
подобряване на прогнозирането и намаляване 
на цените на балансирането. Те са от полза 
както за електроенергийната система, така и 
за търговските участници и имат положителен 
обществен ефект.
С § 24 от ЗИД на ЗЕ е приета разпоредба, 
която се отклонява от посочените норми на 
Регламент (ЕС) 2017/2195 и Регламент (ЕС) 
2019/943. Тя отлага вече въведеното в България 
задължително балансиране за 15 минути и 
връща сетълмента, извършван на времеви ин­
тервал от един час. Ако периодът на сетълмент 
не е максимално близо до часа на доставка, 
резултатът ще е по-неточно прогнозиране от 
страна на търговските участници и отчитане 
на по-високи количества търговски небаланси. 
Вследствие на това операторът ще реализира 
по-високи разходи за регулиращи мощности и 
може да се стигне до намаление на водните 
запаси в големите язовири. Увеличението 
на разходите за регулиране на оператора ще 
доведе и до по-висока цена на балансираща­
та енергия, което ще бъде с неблагоприятен 
финансов ефект за потребителя. Търговският 
износ и обменът на електрическа енергия с 
други държави също ще бъдат засегнати.
Уважаеми народни представители,
Стабилността на правната уредба и по­
следователното законово регулиране са сред 
признаците на правовата държава, която из­
ключва приемането на законодателни актове 
в противоречие с норми от по-висш ранг. По 
изложените мотиви упражнявам правото по 
чл. 101, ал. 1 от Конституцията на Република 
България да върна за ново обсъждане разпо­
редбата на § 24 от Закона за изменение и до­
пълнение на Закона за енергетиката, приет от 
48-ото Народно събрание на 12 януари 2023 г.
Президент на Републиката: 
Румен Радев
485